Appell Inferjuri Numru 63/2013/1 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MINTOFF Seduta tas-16 ta' Diċembru, 2020 Appell Inferjuri Numru 63/2013/1 LM Carmelo Downham Defelice (K.I. Numru 565715M), Salvatore Downham Defelice (K.I. Numru 3488M), Elia Downham Defelice (K.I. Numru 875186M), (K.I. Numru 8059208M), Francis Downham Defelice (K.I. Numru 9457395M), u Gaetano Downham Defelice (K.I. Numru 085579M), u wara l-mewt ta' Elia Downham Defelice b'digriet tal-11 ta' Settembru, 2020 l-atti tal-kawża ġew trasfużi f'isem Margaret Downham Defelice (K.I. Numru 085579M) ("l-appellanti") vs. Joseph Patane’ (K.I. Numru 355881M) ("l-appellat") Qrati tal-Ġustizzja Paġna 1 minn 12 Appell Inferjuri Numru 63/2013/1 LM 1. Dan huwa appell magħmul mir-rikorrenti Carmelo Downham Defelice (K.I. (K.I. Numru 355881M), Francis Downham Defelice (K.I. Numru 355881M) u Gaetano Downham Defelice (K.I. Numru 355881M), u wara l-mewt ta' Elia Downham Defelice, b'digriet tal-11 ta' Settembru, 2020, l-atti tal-kawża ġew trasfużi f'isem Margaret Downham Defelice (K.I. Numru 355881M), [minn issa 'l quddiem "l-appellanti"], mis- sentenza mogħtija fit-28 ta' Frar, 2020, [minn issa 'l quddiem "is-sentenza appellata"] mill-Bord li Jirregola l-Kera [minn issa 'I quddiem "il-Bord"] li permezz tagħha ċaħad it-talbiet tagħhom fil-konfront tal-intimat Joseph Patane’ (K.I. Numru 355881M), bl-ispejjeż kontrihom. Il-fatti tal-appell odjern jirrigwardaw il-kirja tal-fond numru wieħed (1), Elia, GGE, Triq Reġjonali, Il-Mosta, [minn issa 'l quddiem "il-fond"] lill- appellat mill-appellanti, bil-kera annwali ta' €675.51. Din il-kirja kienet oriġinarjament saret minn missier l-appellanti lill-imsemmi appellat, aktar minn erbgħin sena ilu, fejn l-użu tal-fond kien miftiehem bħala store għall-ħażna ta' merkanzija ta' ħwejjeġ li l-appellat kien jimporta minn barra, għall-bejgħ eventwali mill-ħanut li huwa kien jiġġestixxi fil-fond numru 676, Triq il-Kbira San Gużepp, San Pawl il-Baħar. L-appellanti intavolaw proċeduri quddiem il-Bord permezz tal-preżentata ta' rikors fis-6 ta' Ġunju, 2013, fejn filwaqt li ppremettew li l-appellat ma kienx Qrati tal-Ġustizzja Paġna 2 minn 12 Appell Inferjuri Numru 63/2013/1 LM jagħmel aktar użu mill-fond bħala store, iżda kien qed jagħmel użu divers minnu billi jużah bħal garaxx għal vetturi privati, talbu lill-Bord sabiex jawtorizzahom ma jġeddux il-kirja favur l-appellat u jordnalu sabiex jiżgombra mill-fond inkwistjoni fi żmien qasir u perentorju kif jiġi prefiss. L-appellat eċċepixxa li t-talbiet tal-appellanti kienu infondati fil-fatt u fid- dritt għaliex il-fond dejjem baqa' jintuża bħala store għall-użu tan-negozju tiegħu. Il-Bord wasal għas-sentenza appellata wara li għamel is-segwenti konsiderazzjonijiet rilevanti għal dan l-appell: "Konsiderazzjonijiet tal-Bord Illi minn naħa l-waħda r-rikorrenti qegħdin jitolbu r-ripresa tal-garaxx mikri bħala maħżen lill-intimat għax allegatament l-intimat mhux qiegħed juża l-fond għall-iskop li għalih kien ġie mikri. L-intimat eċċepixxa li t-talbiet rikorrenti huma infondati fil-fatt u fid-dritt stante illi l- fond in kwestjoni dejjem baqa' wżat bħala store għan-negozju tal-istess intimat u għalhekk jista' jibqa' juża l-istess fond kummerċjali ai termini tal-Artikolu 1531(1) tal- Kap. 16 tal-Ligijiet ta' Malta sal-31 ta' Mejju, 2028 jew skont liġijiet viġenti oħra jekk ikun il-każ. Mhux ikkontestat u di fatti irriżulta fiċ-ċert li l-iskop għaliex dan il-garaxx oriġinarjament inkera minn missier ir-rikorrenti lill-intimat kien għal użu bħala store sabiex l-intimat iżomm merkanzija ta' ħwejjeġ relatat man-negozju tiegħu qabel ma irtira. Illi dawk li huma l-karatteristiċi ta' store ġew stabbiliti mill-Qrati tagħna senjatament fis-sentenza tal-Qorti tal-Appell fl-ismijiet Wallace u Doris miżżewġin Archer et vs Carmelo u Grace miżżewġin Sammut Spiteri tat-28 ta' April, 2004 fejn ġie ritenut: Qrati tal-Ġustizzja Paġna 3 minn 12 Appell Inferjuri Numru 63/2013/1 LM "store għandu karatteristiċ distinti minn dawk ta' hanut veru u proprju, u li allura fil- każ ta' store jista' jigi kondott negozju minnu anke jekk ma jkunx miftuħ għal klijentala. Tfakkar però illi kif jinsab enunċajt fis-sentenza a Vol. XLII pl p312, "jekk jirriżulta li l-fond mikri bħala store naqas għal żmien indefinit li jiġi użat bħala tali dan il-fatt jekk ma jkunx hemm xi ġustifikazzjoni fiċ-ċirkostanzi speċjali tal-każ, jammonta għal tibdil fid-destinazzjoni tal-fond; għax biex fond ikollu u jibqa' jgawdi l-protezzjoni speċjali li l-liġi tagħti lill-'ħanut' jeħtieġ li jkun u jibqa' użat bħala tali." Fir-rigward tal-punt ta' non uso ikun opportun li ssir referenza għas-sentenza tal-Qorti tal-Appell fl-ismijiet Anna Sciberras Balbi pro et noe vs Agricultural Co-Operative Limited tal- 24 ta' Mejju, 2006, fejn ġie ritenut illi: "… tajjeb li jiġi hawn ribadit dak drabi oħra mtenni, u ċjoe, li "hawn si tratta ta' kirja ta' maħżen fejn kull ma jeħtieġ li jiġi pruvat hu l-fatt illi l-inkwilin kien u baqa' jutilizza, u dan mhux kapriċċjożament jew taparsi, il-fond għad-destinazzjoni unika tiegħu biex fih tiġi mqegħda merkanzija tan-negozju. In-non usu f'dan il-każ kellu allura jiġi provat fi grad wisq ogħla minn dak meħtieġ fil-każ ta' ħanut" ("Ludgarda Elbourne et -vs Pauline Raimondo", Appell, 28 ta' Ġunju 2001). Trattandosi ta' maħżen hu ferm loġiku li l-attività kondotta fih tinsorġi meta l-bżonn hekk jirrikjedi. Ir-rikorrenti fuq il-premessa li l-garaxx mhux qiegħed jintuża għall-iskop li għalih ġie mikri straħu maġġorment fuq ix-xhieda ta' Elia Downham Defelice iben ir-rikorrenti Elia Downham Defelice li jirrisjedi fil-fond sovrapost għall-garaxx li kien huwa stess li spjega, "illum il- ġurnata ilu ma jinfetaħ il-garaxx, imma dak iż-żmien li għamilt l-affidavit kien qed ikun hemm ftit kaxxi u karozzi ipparkjati ukoll. (fn. Illi din ix- xhieda biss ma hiex biżżejjed sabiex issostni t-talba tar-rikorrenti stante illi din ġiet ukoll kategorikament miċħuda, kontestata u kontradetta mill-intimat u minn ibnu. Skont l-insenjament tal-Qrati tagħna jinkombi fuq ir-rikorrenti jipprovaw li l-maħżen m'għadux qiegħed jintuża skont id-destinazzjoni tiegħu u dan dejjem skont il- prinċipju, "ei incumbit probatio qui dicit non ei qui negat". Mill-provi li inġabu mir-rikorrenti jermerġu biss allegazzjoni ta' użu divers da parti tal- intimat fir-rigward tal-garaxx in kwestjoni li ma hi sostenuta bl-ebda prova konvinċenti." Qrati tal-Ġustizzja Paġna 4 minn 12 L-appellanti ippreżentaw ir-rikors tal-appell tagħhom fis-6 ta' Marzu, 2020, fejn talbu lil din il-Qorti sabiex tirrevoka s-sentenza appellata billi tiċħad l-eċċezzjonijiet tal-appellat u tilqa' t-talbiet kollha tagħhom, bl-ispejjeż taż-żewġ Huma jissottomettu li jħossu ruħhom aggravati mis- sentenza appellata, kemm fir-rigward tal-konsiderazzjonijiet magħmula dwar l- ewwel kawżali ta' bdil ta' destinazzjoni tal-fond minħabba non uso, u anki dwar it-tieni kawżali ta' użu divers peress li l-fond jintuża bħala garaxx għal karozzi Appell Inferjuri Numru 63/2013/1 LM L-Appell Ir-Risposta tal-Appell L-appellat wieġeb fl-4 ta' Mejju, 2020, fejn qed jissottometti li l-aggravji mressqa mill-appellanti huma infondati fil-fatt u fid-dritt għal dawk ir-raġunijiet li jispjega fit-tweġiba tiegħu, u għalhekk jitlob sabiex is-sentenza appellata tiġi kkonfermata. Konsiderazzjonijiet ta' din il-Qorti Din il-Qorti ser tgħaddi sabiex tikkunsidra l-aggravji mressqa mill- appellanti, flimkien mas-sottomissjonijiet magħmula mill-appellat fit-tweġiba tiegħu, u dan fid-dawl tal-konsiderazzjonijiet magħmula mill-Bord fis-sentenza Qrati tal-Ġustizzja Paġna 5 minn 12 Appell Inferjuri Numru 63/2013/1 LM L-ewwel aggravju: bdil ta' destinazzjoni tal-fond minħabba non uso Filwaqt li jissottomettu li m'hemm l-ebda kontestazzjoni mill-partijiet dwar l-iskop li għalih inkera l-fond, l-appellanti jagħmlu riferiment għax-xhieda tal-appellat mogħtija fis-seduta tal-21 ta' Marzu, 2016 fejn ammetta li huwa kien irtira min-negozju tiegħu aktar minn ħames snin qabel u għalhekk ma kienx għadu jibgħat id-denunzji tat-Taxxa fuq il-Valur Miżjud Jirrilevaw ukoll li l-appellat ammetta li l-uniku vettura li huwa għandu llum kienet tat-tip Mercedes u għalhekk jissottomettu li jirriżulta li l-vann li kien juża għax-xogħol m'għadux għandu. Imbagħad ir-rappreżentant tat-Trade Licensing Unit xehed li l-appellat ma kienx għadu jiġġestixxi l-ħanut fl-indirizz 676, Triq il- Kbira San Gużepp, Baħar iċ-Ċaghaq, In-Naxxar, u ma kien hemm l-ebda liċenżja fuq ismu, filwaqt li l-appellat stess ammetta li huwa kien ilu li rtira min-negozju iżjed minn ħames snin qabel u saħansitra ma kellu l-ebda liċenzja sabiex jeżerċita xi forma ta' Iben l-appellat Carmel Patane’, ukoll xehed li missieru u hu ma kinux għadhom fin-negozju. Flimkien ma' missieru xehdu li kulma kien għad baqa' fil- fond kienu xi kaxxi tal-ħwejjeġ li ma kinux biegħu. Fir-risposta tiegħu l-appellat jirrileva li fil-fond huwa kellu maħżun l-armar tal-ħwienet. wieħed mill-appellanti, li joqgħod fuq il-fond inkwistjoni, xehed li kien jara l-fond dejjem magħluq u ma kienx jara ebda attività kummerċjali għal xi żmien, tant hu hekk li saħansitra kien iħalli l-vettura tiegħu quddiem il-bieb tal-fond. L- appellanti jissottomettu li l-Bord wasal għall-konklużjoni li huma ma kienx irnexxielhom jippruvaw b'mod konvinċenti li sar użu divers mill-fond għaliex straħ fuq ix-xhieda ta' Elia Downham Defelice. Iżda huma min-naħa tagħhom ipproduċew l-aqwa prova, l-ammissjoni tal-appellat. Dan kollu filwaqt li l- Qrati tal-Ġustizzja Paġna 6 minn 12 Appell Inferjuri Numru 63/2013/1 LM appellanti għamlu riferiment għall-ġurisprudenza tal-Qrati in sostenn tal- pożizzjoni tagħhom. L-appellat jgħid li l-appell odjern kellu jiġi miċħud għaliex l-appellanti qegħdin jitolbu lil din il-Qorti sabiex terġa' tagħmel apprezzament tal-provi mill- ġdid, u dan ma kienx kompitu tagħha. Dwar il-mertu, isostni li l-Bord kien korrett fid-deċiżjoni tiegħu għaliex l-appellanti naqsu milli jressqu prova ta' dak allegat L-unika prova li huma ressqu kienet ix-xhieda tagħhom stess. Jissottometti li għalkemm huwa kien għalaq il-ħwienet tiegħu, huwa kien baqa' jagħmel użu mill-fond bl-istess mod billi jaħżen fih il-merkanzija tal-ħwejjeġ. Għalhekk ma kien hemm l-ebda bidla fl-użu tiegħu. Qabelxejn din il-Qorti ser tindirizza s-sottomissjoni magħmula mill- appellat li l-appell għandu jiġi miċħud, u dan stante li hija mhijiex kompetenti bħala qorti ta' reviżjoni li tagħmel apprezzament mill-ġdid tal-provi miġjuba quddiem il-Bord. Tagħraf li llum huwa ben paċifiku fil-ġurisprudenza tal-Qrati li huma m'għandhomx l-apprezzament tal-provi magħmul minn qorti jew tribunal tal-ewwel istanza. Imma dan jiswa biss sakemm ma tirriżultax raġuni gravi u impellenti li jitolbu l-intervent tal-Qorti sabiex jiġi evitat kull preġudizzju liż-żewġ partijiet. Hekk kif inhu rikonoxxut dan il-prinċipju, il-Qorti ser tgħaddi sabiex teżamina jekk il-Bord setax bil-provi li kellu quddiemu, jasal faċilment u b'mod raġjonevoli għad-deċiżjoni tiegħu. Għal dak li jirrigwarda l-allegat nuqqas ta' użu tal-fond, il-ġurisprudenza tagħna tgħallem li dan jista' jagħti lok għal bdil fid-destinazzjoni ta' dak il-fond. Madankollu ma jonqosx li allegazzjoni bħal din għandha titlob li l-Qorti tgħarbel Qrati tal-Ġustizzja Paġna 7 minn 12 Appell Inferjuri Numru 63/2013/1 LM sew il-provi miġjuba quddiemha qabel ma tasal u tiddeċiedi fuq il-penali estrema tal-iżgumbrament. Dan proprju għaliex il-prinċipju mhux wieħed assolut u jista' jkun il-każ li tinstab raġuni valida, bħal mard serju, li tkun waslet sabiex l-inkwilin ma jibqax jagħmel l-istess użu frekwenti u regolari mill-fond mikri lilu. Din il-Qorti kellha l-opportunità li tistabbilixxi l-mod kif għandu jiġi adoperat dan il-prinċipju, fis-sentenza tagħha, kif diversament preseduta, fl- ismijiet Mary Downham vs. Invicta Ltd1, fejn qalet is-segwenti: "Premessi dawn il-fatti u dawk l-ohra rilevati mill-Bord, huwa ferm pacifiku illi l- premessa tan-non użu hi kawżali sostanzjalment ta' fatt. In fatti huwa prinċipju aċċettat fid-duttrina u fil-ġurisprudenza kopjuża tagħna fuq is-suġġett illi l-kerrej li ma jużax il-post ma jkunx qed jużah skont id-destinazzjoni tiegħu. Cionostante din l-affermazzjoni, ġie b'danakollu ammonit illi anqas għandu jiġi minsi dak li wkoll ġie ħafna drabi osservat mill-Qrati tagħna illi l-preċitat prinċipju mhux assolut u ma joperax awtomatikament iżda, f'kull każ, għandhom jitqiesu ċ- ċirkostanzi tiegħu. Hekk ġie deċiż illi "biex in-non użu jammonta għall-użu divers hemm bżonn li jgħaddi tul ta' żmien, valutabbli skont iċ-ċirkostanzi tal-każ, u li jkun voluntarju u mhux determinat minn xi ġustifikazzjoni raġonevoli" ("Rocco Bugeja Muscat - vs- Albert Pisani Bencini", Appell, 6 ta' Dicembru 1968). Ingħad in tema illi "l-prinċipju ma japplikax meta jkun hemm ġustifikazzjoni xierqa fiċ-ċirkostanzi partikolari tal-każ u partikolarment meta ċ-ċirkostanzi jkunu tali li, inter alia, verosimilment ma jagħtux lok għal dak id-deprezzament li hu abbażi ta' prinċipju" ("Edmund Spiteri Antignolo -vs- Dr. Brincat Welch", Sanfilippo, 16 ta' Dicembru 1968; Fl-istess sens ta' dawn l-istess prinċipji huma s-sentenzi fl-ismijiet "Alfred P. Farrugia Bennett nomine -vs- John N. Dalli Bellia nomine", Sanfilippo, 19 ta' Mejju 1993 u "Agnes Guillaumier -vs- Albert Schiro", Appell, 17 ta' Ġunju 1994 fost bosta oħrajn; Sa reċentement din il-Qorti diversament preseduta kellha okkażjoni tispjega illi "l-fatt biss li l-intimat seta' għal xi raġuni jew oħra naqqas xi ftit l-attività kummerċjali tiegħu u allura l-fatt biss illi l-fond ma baqax jiġi użat bl-istess frekwenza, kif kien jintuża preċedentement, ma jammontax għan-non użu fis-sens tal-liġi. Qrati tal-Ġustizzja Paġna 8 minn 12 Appell Inferjuri Numru 63/2013/1 LM kellhom jissodisfaw lill-Qorti illi l-inkwilin kien effettivament abbanduna l-fond lilu mikri billi ma baqax jużah għall-iskop li għalih inkera. Prova din li tiġi newtralizzata jekk l-inkwilin da parti tiegħu jissodisfa l-Qorti li hu baqa' juża l-fond skont il-ħtieġa tan-negozju tiegħu. Dan naturalment salv dejjem li l-Qorti tkun aċċertata, kif inhi fil- każ in eżami, illi l-użu li jikkontendi li jkun qed jagħmel l-inkwilin tal-fond ma jkunx wieħed fittizju biex iservi sempliċement ta' paraventu biex jiġġustifika l-opposizzjoni tiegħu għat-talba tas-sid biex jirriprendi l-pussess tal-fond" – "Carmen Galea et -vs- Edwin Rodrigues Fernandes", Appell, 24 ta' Marzu 2000; (sottolinear ta' din il-Qorti) Fid-deċiżjoni tiegħu tat-12 ta' Jannar, 2012 fl-ismijiet Rosella Xuereb k/a StJames-Boyde vs. Frank Bugeja Grixti nomine et, il-Bord, kif saħansitra ċitat minn din il-Qorti, diversament preseduta, fis-sentenza tagħha fl-istess ismijiet tas-6 ta' Diċembru, 2012, fisser tajjeb il-parametri tal-eżerċizzju li għandu jsir sabiex jiġi stabbilit jekk verament l-inkwilin naqas milli jagħmel użu mill-fond mikri lilu: "Il-ġurisprudenza tgħallem illi fl-allegazzjoni ta' nuqqas ta' użu, jeħtieġ illi fl-ewwel lok jinżamm fil-mira l-użu prinċipali tal-fond u jekk, fil-każ li jirriżulta użu infrekwenti, jeħtieġ imbagħad li jkun konsiderat jekk l-użu prinċipali jirrikjedix frekwenza ta' attività u f'każ illi l-inattività tirriżulta, allura jokkorri ikun eżaminat jekk kienx hemm raġuni ġustifikabbli għal dak il-fatt." Fil-każ odjern jirriżulta lill-Qorti li l-Bord ma ħasibx wisq fit-tul u lanqas fil- fond dwar l-ewwel kawżali li tressqet quddiemu mill-appellanti. osserva li tali appellanti kienu straħu l-aktar fuq ix-xhieda ta' Elia Downham Defelice (K.I. 63373M), li jiġi bin l-appellant Elia Downham Defelice, iddikjara li din ix-xhieda waħedha ma kinitx biżżejjed stante li kienet ġiet miċħuda, kontestata u kontradetta b'mod ċar mill-appellat u minn ibnu. Il-Qorti tgħid li dawn il-konsiderazzjonijiet mhumiex biżżejjed sabiex tiġi sodisfatta l-ħtieġa ta' eżami approfondit tal-provi mressqa mill-partijiet, u Qrati tal-Ġustizzja Paġna 9 minn 12 Appell Inferjuri Numru 63/2013/1 LM għalhekk f'dawn iċ-ċirkostanzi hija għandha tagħmel evalwazzjoni sħiħa ta' dawk il-provi. Għandu jingħad mill-ewwel li kif sewwa jissottomettu l-appellanti, bil-provi li kellu quddiemu l-Bord kien dovut jistrieħ fuq id-deċiżjonijiet tal-qrati ċitati minnu stess u b'hekk jilqa' t-talbiet tal-appellanti. Iżda minflok din il-Qorti tagħraf li l-Bord għażel li jiskarta l-ammissjoni tal-appellat stess, jiġifieri li huwa kien ilu li waqaf mill-ġestjoni tan-negozju tiegħu kważi għaxar snin ilu mil-lum u kkonsidra li l-prova prinċipali tal-appellanti konsistenti fix-xhieda ta' bin wieħed minnhom ma kinitx biżżejjed sabiex issaħħaħ it-talba tagħhom. Din il-Qorti tgħid li s-sottomissjonijiet magħmula fir-rikors tal-appell intavolat mill-appellanti fir- rigward ta' dak li ntqal mix-xhieda u mill-partijiet stess quddiem il-Bord, huma kollha rilevanti ferm u ma tarax lok għalfejn terġa' tipproduċihom fl-intier tagħhom. Iżda tagħraf il-ħtieġa li jiġi kkunsidrat dak li ntqal mill-appellat stess li għandu jiddetermina l-każ odjern. Tibda biex tgħid li r-risposta tal-appell tiegħu tirrifletti sew il-pożizzjoni meħuda mill-appellat waqt il-proċeduri fl-ewwel istanza u anki hawnhekk. L- appellat isostni li huwa "… qiegħed jagħmel użu regolari mill-fond inkwistjoni bħala maħżen għall-merce ta' ħwejjeġ u oġġetti oħra konnessi man-negozju li huwa kellu, liema użu huwa l-istess sa mill-bidu tal-kirja inkwistjoni". Iżda għalkemm huwa qed isostni li l-użu baqa' dejjem l-istess, mill-provi rriżulta b'mod ċar li l-użu li qed jagħmel mill-fond illum u għal dawn l-aħħar kważi għaxar snin m'għadux wieħed hekk regolari u frekwenti kif kien fiż-żmien li n-negozju tiegħu kien għadu ħaj. Hu stess jammetti hawnhekk, kif għamel fix-xhieda tiegħu Qrati tal-Ġustizzja Paġna 10 minn 12 Appell Inferjuri Numru 63/2013/1 LM quddiem il-Bord, li huwa m'għadux għaddej bin-negozju tiegħu.2 Anki t-tifel tiegħu Carmel Filletti xehed waqt is-seduta tal-15 ta' Ġunju, 2017 li "Jiena fin- negozju m'għadnix ukoll"3 u kien jidħol fil-fond biex jgħabbi l-merkanzija li kien għad fadlilhom sabiex jeħilsu minnha.4 Waqt is-seduta tal-21 ta' Marzu, 2016 quddiem il-Bord, l-appellat prodott mill-appellanti xehed li kien ilu nieqes min- negozju għal dawk l-aħħar ħames snin.5 Ma jidhirx kontestat mill-appellat li l-fond kien inkera lilu minn missier l- appellanti6 għal skopijiet kummerċjali, proprju bħala store sabiex jaħżen il- merkanzija tal-ħwejjeġ li huwa kien ibiegħ minn ħanut fil-Ħamrun. mill-istess xhieda tiegħu suċitata, jirriżulta li n-negozju tal-appellat għalaq, imma fil-fond għad baqa' xi merkanzija.7 L-istess jirriżulta meta l-appellat xehed minn jeddu waqt is-seduta tal-15 ta' Ġunju, 2017.8 Għalhekk jirriżulta b'mod inekwivoku li l-appellat m'għadux jagħmel użu Saħansitra it-tifel tiegħu Carmel Filletti waqt is-seduta tal-15 ta' Ġunju, 2017 xehed li fil-fond huwa kien imur biss sabiex jieħu xi merkanzija milli fadal hemmhekk.9 L-appellat u ibnu t-tnejn isostnu li għadu jsir l-istess użu, jiġifieri li ssir il-ħażna tal-merkanzija, imma l-Qorti ma taqbilx ma' L-użu tal-fond għall-ħażna tal-merkanzija minn dejjem kien marbut man- 2 Ara konferma waqt ix-xhieda tar-rappreżentant tad-Dipartiment tal-Liċenzji seduta tad-19.11.15 a fol. 39 fejn qal li mis-sena 2002 'il hawn, jiġifieri sakemm kienet tmur lura l-informazzjoni miżmuma mid-Dipartiment, l-appellat ma kellu l-ebda liċenzja mal-istess Dipartiment. 6 Ara xhieda Salvatore D'Amato. waqt is-seduta 24.11.14 paġna sussegwenti fol. 18, u anki r-risposta tiegħu quddiem il- Bord. 7 Ara wkoll xhieda ta' ibnu Carmel Patane’ seduta tal-15.06.17, a fol. Qrati tal-Ġustizzja Paġna 11 minn 12 Appell Inferjuri Numru 63/2013/1 LM negozju prinċipali tal-appellat, jiġifieri dak tal-ġestjoni ta' ħanut fil-Ħamrun. Ġaladarba dan in-negozju spiċċa, l-użu tal-fond bħala anċillari għan-negozju prinċipali ma jistax jibqa' l-istess. Il-Qorti ma tarax li l-ħażna ta' merkanzija għall- eventwali bejgħ pjuttost ċert tagħha permezz tal-istess negozju, tekwipara għas-sempliċi ħażna ta' dik il-merkanzija fejn ma hemm l-ebda regolarità jew ċertezza fil-bejgħ tagħha. Il-Qorti hawnhekk tosserva li saħansitra l-appellat ma ressaq l-ebda prova li tali merkanzija għadha qiegħda tinbiegħ. Għaldaqstant din il-Qorti tikkunsidra li l-ewwel aggravju tal-appellanti huwa ġustifikat u tilqgħu. Dan filwaqt li ġaladarba tirriżulta raġuni valida sabiex tintemm il-kirja tal-fond, tastjeni milli tieħu konjizzjoni tal-kumplament tal- Għar-raġunijiet premessi l-Qorti tiddeċiedi dwar l-appell tal-appellanti billi tilqgħu u b'hekk tħassar is-sentenza appellata, filwaqt li tilqa' t-talbiet kollha tal-appellanti u tiffissa żmien qasir u perentorju ta' xahrejn sabiex l-appellat jiżgombra mill-fond inkwistjoni. L-ispejjeż taż-żewġ istanzi jitħallsu kollha mill-appellat. Onor. Dr Lawrence Lorenzen LL.D. Imħallef Qrati tal-Ġustizzja Paġna 12 minn 12